Leissigen
Leissige (amtlech Leissigen) isch e politischi Gmeind im Verwautigschreis Inderlache-Oberhasli im Kanton Bärn, Schwyz.

Geografi 
Leissige ligt am linke Stade vom Tuunersee u geit ufe bis zum Morgebärghorn (2249 m). D Gmeindsflächi bsteit us 33 % langwirtschaftlecher Flächi, 48,6 % Waud, 5,6 % Sidligsflächi u 12,8 % süschtigi Flächi. D Nachburgmeinde si Tärlige, Saxeten, Äschi u Chrattige.

Gschicht 
Leissige isch zum erschte Mal gnennt worde im Jahr 1285 aus Lensengne, 1290 Lenxingen. Bis zum 31. Dezämber 2009 het d Gmeind zum Bezirk Inderlache ghört.

Ywohner 
Quäuue: Bundesamt für Statistik 2005

Dr Uusländeraateil isch 2010 bi 6,8 % gläge.

Religion 
77,2 % vo de Ywohner si evangelisch-reformiert, 9,1 % si römisch-katholisch (Stang 2000).

Politik 
Bi de Nationauraatswahle 2011 het s das Ergebnis ggää: BDP 21,3 %, CVP 1,3 %, EVP 5,5 %, FDP 9,1 %. GLP 7,0 %, GP 5,9 %, SP 14,0 %, SVP 30,3 %, Suschtigi 5,6 %.

Gmeindspresidänt vo Leissige isch dr Daniel Steffen (Stang 2013).

Wirtschaft 
D Arbetslosigkeit isch im Jahr 2011 bi 1,6 % gläge.

Sprach u Dialäkt 
Bir Vouchszeuuig 2000 hei vo de 898 Ywohner 93,7 % Dütsch aus Houptsprach aaggää, 1,2 % Französisch u 0,4 % Italienisch.

Dr Dialäkt vo Leissige ghört zum Höchstalemannisch.

Weblink 

 www.leissigen.ch

Fuessnote 

Ort (Kanton Bärn)